تورکیه-نین خزینه و مالیه ناظیری محمت شیمشک صاباح کئچیریله‌جک تورکیه اقتصادی فورومو چرچیوه‌سینده اولوسلار آراسی یاتیریمجیلارلا گؤروشه‌جک.
ناظیر محمت شیمشک یاتیریم بانکی جی پی مورگان طرفیندن صاباح ایستانبولدا تخمینن 50 یاتیریمجینین ایشتیراکی ایله کئچیریله‌جک تورکیه اقتصادی فورومونا قاتیلا‌جاق.
محمت شیمشک  فورومدا اولوسلار آراسی یاتیریمجیلارا تورکیه اقتصادیاتی حاقییندا معلومات وئره‌جک.
خزینه و مالیه ناظیری داها سونرا یاتیریمجیلار ایله آیری-آیری‌لیقدا گؤروش کئچیره‌جک. او، همچنین بلک راک، جی پی مورگان سنگاپور وارلیق فوندو و فرانکلین تمپلتون یاتیریم شیرکت‌لری‌نین نوماینده‌لری ایله باش باشا گؤروش‌لر کئچیره‌جک.
مرکزی بانکین صدری حافظه غایه ارکان دا فورومدا چیخیش ائده‌جک.
فوروم و گؤروش‌لر مطبوعاتا قاپا‌لی کئچیریله‌جک.
